OzLabs/hebrew-wiki-articles huggingface dataset:
וולף 1061

וולף 1061, נקרא גם גליזה 628 או LHS 419 הוא כוכב ננס אדום לא פעיל, שנמצא במרחק של כ-14 שנות אור ממערכת השמש בקבוצת הכוכבים נושא הנחש. זהו הכוכב הקרוב ביותר לכדור הארץ שידוע שיש לו כוכב לכת שנמצא בתחום המאפשר קיום חיים. חוקרים גילו כי לוולף 1061 יש מערכת של לפחות שלושה כוכבי לכת חוץ שמשיים (וולף 1061b, וולף 1061c ווולף 1061d) הנעים סביבו. הכוכב נקרא על שם מקס וולף, אסטרונום גרמני שקיטלג אותו בשנת 1919.

==מאפיינים==
וולף 1061 הוא ננס אדום מסוג ספקטרלי M3.5 V, מסתו מוערכת בכ-0.3 מסת שמש, רדיוסו מוערך בכ-0.3 רדיוס שמש, טמפרטורת פניו היא כ-3,300 קלווין והוא מאיר בעוצמה של מאית מעוצמת ההארה של השמש, אך בשל טמפרטורת פניו הנמוכה רק כ-15% מקרינתו היא באור נראה והשאר בתחום התת-אדום. הכוכב מסתובב על צירו אחת לכ-94 ימים, כך שמהירות הסיבוב העצמי שלו היא נמוכה מאוד, כחצי קילומטר בשנייה בלבד, דבר המאפיין כוכבים זקנים. בהירות נראיתו של הכוכב משתנה במספר מאיות של דרגת בהירות והוא מסווג כמשתנה BY בדרקון. לכוכב תנועה עצמית גדולה במיוחד של כ-1.175 שניות קשת בשנה, ולכן הוא נכלל בקטלוג לויטן לכוכבים בעלי תנועה עצמית גדולה. בשל קרבתו הוא גם נכלל בקטלוג גליזה לכוכבים קרובים.

== גילוי מערכת כוכבי הלכת ==
ציור של המערכת, שצויר על ידי ילדה בכיתה ח'.
חוקרים מאוניברסיטת ניו סאות' ווילס באוסטרליה צפו בוולף 1061 באמצעות ספקטרוגרף HARPS בטלסקופ בקוטר 3.5 מטרים של המצפה האירופי הדרומי בצ'ילה וגילו בשנת 2015 שאת וולף 1061 מקיפים שלושה כוכבי הלכת במסלולים בני 5, 18 ו-67 ימים, ולהם מסות של 1.4, 4.3 ו-5.2 מסות ארץ בהתאמה, מה שמצביע שבסבירות גבוהה שלושתם כוכבי לכת מוצקים. כוכב הלכת הגדול ביותר והחיצוני מבין השלושה נמצא מחוץ לגבול אזור החיים, בעוד כוכב הלכת הקטן הפנימי קרוב מדי לכוכב מכדי לאפשר חיים, אך כוכב הלכת האמצעי, וולף 1061c, שמרחקו מוולף 1061 הוא כ-0.09 יחידה אסטרונומית, נמצא במרחק שעשוי לאפשר קיום של חיים עליו.

== קישורים חיצוניים ==

* 
* 
* 

==הערות שוליים==

קטגוריה:ננסים אדומים
קטגוריה:קבוצת הכוכבים נושא הנחש
קטגוריה:מערכות כוכבי לכת
קטגוריה:קטלוג גליזה
קטגוריה:קטלוג לויטן
קטגוריה:משתני BY בדרקון
מנוע רקטי היברידי

מנוע רקטי היברידי הוא מנוע רקטי העושה שימוש בשני סוגי דלקים הודפים, דלק מוצק ודלק נוזלי או גז.

== היסטוריה ==
הרעיון הוצע לראשונה בסוף שנות השלושים של המאה ה-20 במפעל IG Farben בגרמניה ובמקביל בחברת "רקטות קליפורניה" בארצות הברית. ליאוניד אנדרוסוב , שעבד בגרמניה, תיאר לראשונה את המנועים ההיברידיים עם פחם וגז N2O (חמצן דו-חנקני).

בשנות ה-40 של המאה ה-20 חברת הטילים של קליפורניה פסיפיק השתמשה ב-LOX (חמצן נוזלי) בשילוב עם מספר סוגי דלק שונים, כולל עץ, שעווה וגומי. המוצלחות ביותר של בדיקות אלה היה עם דלק גומי. ביוני 1951 הוטסה רקטת LOX / גומי לגובה של 9 ק"מ.

== רעיון בסיסי ==
מנוע רקטי היברידי מורכב ממיכל לחץ המכיל בתוכו חמצן נוזלי (הדלק הנוזלי), תא בעירה שבתוכו מאוחסן הדלק המוצק ומכשיר המפריד בין השניים. כאשר ישנו צורך בהפעלת כוח, שסתום תא הבעירה נפתח ואליו מוזרם הדלק הנוזלי. הדיפוזיה (פעפוע) בין השניים נעשית בשכבה התחתונה של המנוע ונוצר כוח.

== דלק ==
מנוע היברידי הפוך, אשר אינו נפוץ מאוד, הוא מנוע שבו המנוע משתמש במחמצן (חומר כימי שכאשר בא במגע עם דלק, דלק נשרף) מוצק ודלק נוזלי. כמה אפשרויות לדלק נוזלי הם נפט, hydrazine (תרכובת כימית שמשמשת כמרכיב בדלק) ו LH2 (מימן נוזלי), HTPB (דלק נוזלי) פופולרי ביותר עבור מנועים רקטים היברידיים, בשל האנרגיה שלו ובשל העובדה שאפשר להתמודד איתו בבטיחות רבה. בדיקות בוצעו בהם HTPB היה ספוג בחמצן נוזלי, והוא עדיין לא התפוצץ. דלק זה לא צפוף כמו מנועי רקטות מוצקים, ולכן לעיתים מוסיפים לו אלומיניום, כדי להעלות את צפיפותו ובכך לשפר את ביצוע הטיל.

== חסרונות של מנוע רקטי היברידי ==
טילים היברידיים נוטים להיכשל יותר מכיוון שקיים קושי לערבב הודפים ממצבי צבירה שונים.

== יתרונות של מנוע רקטי היברידי ==
למנועים ההיברידיים הנעה מכנית פשוטה יותר - דורש רק דלק נוזלי יחיד וכתוצאה מכך פחות אינסטלציה, פחות שסתומים, ופעולות פשוטות יותר.

תוספי מתכת - במתכות המרכיבות את הטיל נכללות מתכות בעלות תגובה גבוהה יותר כגון אלומיניום, מגנזיום, ליתיום או בריליום.

קירור - קירור נוזלי ומתקדם יותר מה שעוזר למדחפים להתחמם פחות וכך להגדיל את הסיכוי להצלחה. 

==קישורים חיצוניים==

קטגוריה:טילים
קטגוריה:חלליות
היידושאמשון

היידושאמשון (בהונגרית: Hajdúsámson) היא עיר במחוז היידו-ביהר שבמזרח הונגריה.

==היסטוריה==

==קהילה יהודית==
יהודים התיישבו לראשונה במקום בתחילת המאה ה-18 והתפרנסו ממסחר בשוק המקומי.
לקהילה היו חברה קדישא ובית קברות, בית כנסת, בית ספר ומוסדות צדקה.

במאי 1940 גויסו גברים יהודים מהיידושאמשון לעבודות כפייה במסגרת פלוגות העבודה ובקיץ 1941 נשלחו עובדי כפייה לחזית באוקראינה.

באפריל 1944 הועברו יהודי היידושאמשון למחנה ריכוז בחווה סמוכה לדברצן שם הוחזקו כמעט ללא מזון. באמצע יוני הועברו לבית חרושת ללבנים ליד העיר שם רוכזו כל יהודי המחוז. ב-24 ביוני חולקו היהודים לשתי קבוצות: האחת, ובה רוב יהודי היידושאמשון, שולחה למחנה ההשמדה אושוויץ, והשנייה נשלחה לאוסטריה לעבודות כפייה, ובמרץ 1945, הועברו למחנה טרזיינשטאדט. רוב אנשי הקבוצה השנייה נותרו בחיים.

אחרי המלחמה שבו לעיר 30 יהודים ששרדו וניסו לארגן מחדש את חיי הקהילה, אך במרוצת הזמן נטשו את המקום.

טבלת אוכלוסיית היהודים בעיר לפני השואה:
{| class="wikitable"
! שנה
! מספר היהודים בעיר
! כלל האוכלוסייה
|-
|1840
|418
|
|-
|1880
|333
|4,058
|-
|1910
|309
|
|-
|1920
|334
|
|-
|1930
|268
|
|-
|1941
|216
|7,322
|-
|1944
|194
|
|-
|}

== ילידי המקום ==
* מיהאי לייטנר (1864-?) היה משפטן, יהודי-הונגרי, בוגר בית המדרש לרבנים בבודפשט.
* איגנץ קונוש (1860–1945) היה בלשן, טורקולוג, הונגרי-יהודי חבר האקדמיה ההונגרית למדעים.
* מיקלוש אדלר (1909 – 1965) היה צייר וגרפיקאי הונגרי-יהודי-ישראלי.

==לקריאה נוספת==
* פנקס הקהילות הונגריה, יוסף שוויצר, עמוד 270 - 271
* היידושאמשון, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 127–128. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* 
* 

==הערות שוליים==

קטגוריה:הונגריה: ערים
קטגוריה:קהילות יהודיות שהושמדו בשואה
דליוס צ'קואוליס

דליוס צ'קואוליס (בליטאית: Dalius Čekuolis; נולד ב-29 במרץ 1959) הוא דיפלומט ליטאי.

==ביוגרפיה==
צ'קואוליס נולד בוילנה וב-1982 סיים את לימודיו במכון הממלכתי ליחסים בינלאומיים של מוסקבה.

ב-1990 התמנה לדובר משרד החוץ של ליטא והיה ראש המחלקה לעיתונות ומידע במשרד.

ב-1992 התמנה לשגרירי ליטא בדנמרק, נורווגיה ואיסלנד וביצע את התפקיד עד 1994.

מ-1994 ועד 1998 היה שגריר ליטא בהולנד, בלגיה ולוקסמבורג, נציג באיחוד המערב-אירופי ונציג במועצת איגוד השותפות האירו-אטלנטית (Euro-Atlantic Partnership Council) של נאט"ו.

מ-1998 ועד 1999 היה ראש ועדת בעלי התפקידים הבכירים במועצת המדינות הבלטיות (Council of the Baltic Sea States).

מ-1999 ועד 2004 היה שגריר ליטא בפורטוגל.

ב-2004 החל להיות האחראי על מדיניות הביטחון במשרד החוץ הליטאי וביצע זאת עד לקבלת תפקידו באומות המאוחדות.

ב-2006 התמנה לשגריר ליטא באו"ם.

ב-2007 היה לשנה אחת נשיא המועצה הכלכלית-חברתית של האומות המאוחדות. באותה שנה גם נאם בכנס לענייני זכויות האישה של האו"ם.

בשנת 2014 התמנה לשגריר ליטא בצרפת ובמקומו לשגריר בארגון או"ם מונתה סגניתו ריימונדה מורמוקייטה. משנת 2014 ועד ל-2019 הוא היה שגריר ליטא בצרפת.

הוא נשוי ואב לבת.

==קישורים חיצוניים==

* [https://www.un.org/en/ecosoc/president/bio_cekuolis.pdf מסמך PDF אודות דליוס צ'קואוליס] באתר האו"ם
* [https://web.archive.org/web/20190331191025/http://urm.lt/lv/en/news/ambassador-dalius-cekuolis-candidate-to-the-president-of-the-un-general-assembly דוליוס צ'קואוליס] באתר שגרירות ליטא בהונגריה
* [https://www.nato.int/multi/photos/2004/m041209b.htm דליוס צ'קואוליס] באתר נאט"ו

==הערות שוליים==

קטגוריה:שגרירים בדנמרק
קטגוריה:שגרירים בנורווגיה
קטגוריה:שגרירים בפורטוגל
קטגוריה:שגרירים באיסלנד
קטגוריה:שגרירים בבלגיה
קטגוריה:שגרירים בהולנד
קטגוריה:שגרירים בלוקסמבורג
קטגוריה:שגרירים באו"ם
קטגוריה:בוגרי המכון הממלכתי ליחסים בין-לאומיים של מוסקבה
קטגוריה:שגרירים בצרפת
קטגוריה:שגרירי ליטא
קטגוריה:ילידי 1959
ישראל דוד מרגליות יפה שלזינגר

רבי ישראל דוד מרגליות יפה שלזינגר (תקס"ב, 1802 – כ"ד בניסן תרכ"ד, 30 באפריל 1864) היה רב הונגרי ומחבר ספרות תורנית.

==ביוגרפיה==
נולד בסרד שהונגריה לאביו רבי מרדכי.
למד אצל רבי צבי הירש דייטש, ואחר כך אצל בפרשבורג אצל החת"ם סופר (מובא בשו"ת חת"ם סופר בתשובות שנערכו אליו).

נישא בשנת תקפ"ד לבתו של רבי ישעיה סג"ל קויפמאן מסמניץ. בהמשך נתמנה לכהן כדיין ומורה צדק בקהילה זו (סמניץ). כרבו החתם סופר נלחם ב"מחדשים" (הנאולוגים), ובעיקר בשינוי המנהגים שהם הנהיגו במבנה בית הכנסת ובסדרי התפילה. את נימוקיו שטח בספרו מחולת המחניים (פרסבורג, 1859). הרב ד"ר מ"א מייזל מפעסט השיג על דבריו בעיתון (בגרמנית) "הכרמל". בתגובה פרסם הרב שלזינגר את ספרו "שאלות ותשובות הר התבור" והוא עומד נגד הכרמל... (פרסבורג, 1861). 

בקיץ תקצ"ב מונה לכהן כרבה של פעזינג (באזינג Pezinok - כיום בסלובקיה), עד פטירתו, ושם נטמן.

==ספריו==
*שו"ת מחולת המחנים, נדפס לראשונה בשנת תרי"ט. ([http://www.hebrewbooks.org/1003 באתר היברובוקס])
*הר תבור, דיני בימה באמצע בית הכנסת, נדפס בברטיסלבה בשנת תרכ"א ([http://www.hebrewbooks.org/777 באתר היברו בוקס])
*חזון למועד, פרעסבורג תר"ג, ([http://www.hebrewbooks.org/5926 באתר היברובוקס])
*יפח לקץ, על התורה, פרשבורג תרכ"ב, ([http://www.hebrewbooks.org/32691 חלק א'], [http://www.hebrewbooks.org/32692 חלק ב'], באתר היברובוקס)
*קול אומר קרא, תרס"ח, ([http://www.hebrewbooks.org/39419 באתר היברובוקס])
* שאל לך אות 
* מילי דאבות 

==לקריאה נוספת==
*יצחק יוסף כהן, חכמי הונגריה, מכון ירושלים, ירושלים, תשנ"ז עמ' 339-340
*שמואל שלעזינגער, תולדות אבות, בתוך שו"ת מילי דאבות, בארדיאב תרפ"ה, ח"ב מעמ' רפ
*מא"ז קינסטליכר, אישים בתשובות חתם סופר, בני ברק תשנ"ג, עמ’ רכח-רכט

==קישורים חיצוניים==
* 

קטגוריה:מחברי ספרות תורנית
קטגוריה:מחברי ספרי שו"ת
קטגוריה:תלמידי החת"ם סופר
קטגוריה:רבנים הונגרים
קטגוריה:הונגרים שנולדו ב-1802
קטגוריה:נפטרים ב-1864
הולנד באירוויזיון 2019

הולנד באירוויזיון 2019 השתתפה עם השיר "Arcade" שבוצע על ידי דאנקן לורנס. הולנד סיימה במקום הראשון וזכתה בתחרות לראשונה מאז 1975. דאנקן לורנס נבחר לייצג את הולנד בתחרות עם השיר "Arcade".

== לפני האירוויזיון ==
=== בחירת השיר והנציג ===
ב-21 בינואר 2019 נבחר דאנקן לורנס בבחירה פנימית לייצג את הולנד באירוויזיון 2019.

ב-7 במרץ 2019 שוחרר השיר "Arcade", שנבחר בבחירה פנימית לייצג את הולנד בתחרות.

== באירוויזיון ==

=== בחצי הגמר ===
הולנד השתתפה בחצי השני של חצי הגמר השני של התחרות. הולנד הופיעה בסדר 16 על הבמה.

===בגמר===
לאחר שעלה לגמר מן המקום הראשון בחצי הגמר השני לורנס הוגרל לשיר מספר 12 מתוך 26 שירים שעלו לגמר.

לורנס ניצב במקום השלישי עם 231 נקודות לאחר הצבעת צוותי השופטים המקצועיים מכל מדינה מתחת לשוודיה ומקדוניה הצפונית.

הקהל (Televoting) העניק לו 261 נקודות ואת המקום השני בהצבעת הקהל (אחרי נורווגיה) וזה הספיק לו כדי לקבל את המקום הראשון ו-492 נקודות בסך הכול.

== ראו גם ==
* הולנד באירוויזיון
* אירוויזיון 2019

==קישורים חיצוניים==

== הערות שוליים ==

קטגוריה:מדינות באירוויזיון 2019
קטגוריה:הולנד באירוויזיון
פאצין

פאצין (בהונגרית: Pácin) הוא כפר במחוז בורשוד-אבאוי-זמפלן שבצפון מזרח הונגריה.

בפאצין התגוררו מעט יהודים ובמקום קיים בית קברות יהודי.

{| class="wikitable"
! שנה
! כמות יהודים
! כלל האוכלוסייה
|-
|1840
|20
|
|-
|1880
|96
|1,212
|-
|1910
|75
|
|-
|1920
|81
|
|-
|1930
|98
|
|-
|1941
|73
|2,387
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
רוסיה באירוויזיון 2019

רוסיה השתתפה באירוויזיון 2019 שהתקיים במאי 2019 בתל אביב בישראל. סרגיי לזרב נבחר לייצג את רוסיה עם השיר "Scream".

== לפני האירוויזיון ==
=== בחירת השיר והנציג ===
ב-7 בפברואר 2019 נבחר סרגיי לזרב לייצג את רוסיה בתחרות. ב-9 במרץ 2019 נבחר השיר "Scream" לייצג את רוסיה בתחרות.

== באירוויזיון ==

=== בחצי הגמר ===
ממוזער
רוסיה השתתפה בחצי השני של חצי הגמר השני של התחרות. רוסיה הופיעה בסדר על הבמה.

=== בגמר ===
במהלך הצבעות המדינות, הוענקו 12 נקודות על ידי רוסיה לאזרבייג'ן.

== ראו גם ==
* רוסיה באירוויזיון

==קישורים חיצוניים==

קטגוריה:מדינות באירוויזיון 2019
2019
קפריסין באירוויזיון 2019

קפריסין השתתפה באירוויזיון 2019 שהתקיים במאי 2019 בתל אביב בישראל. הזמרת טאמטה נבחרה לייצג את קפריסין בתחרות עם השיר "Replay".

== לפני האירוויזיון ==
=== בחירת השיר והנציג ===
ב-21 בדצמבר 2018 נבחרה הזמרת טאמטה לייצג את קפריסין עם השיר "Replay", שיחשף בפברואר 2019. טאמטה ניסתה את קפריסין גם באירוויזיון 2007 עם השיר "באהבה", אך סיימה רק במקום השלישי בתהליך הבחירה. היא גם פנתה ליוון כדי לייצג את יוון באירוויזיון 2010, אך יוון דחתה את ההצעה. היא ניסתה לייצג את קפריסין ב אירוויזיון 2018, אך מאוחר יותר הורידה את מועמדותה בגלל התחייבויות מוקדמות.

קפריסין תכננה בתחילה לארח את המופע "מסיבת קוקטייל אירוויזיון" ב-5 במרץ 2019, שם תבצע טאמטה את השיר "Replay". ב-1 במרץ 2019 ביטלה קפריסין את האירוע בעקבות מצבה הבריאותי של טאמטה. ההופעה נדחתה למועד אחר והשיר נחשף ב-5 במרץ 2019.

== באירוויזיון ==

=== בחצי הגמר ===
טאמטה בחצי גמר האירוויזיון
קפריסין השתתפה בחצי הראשון של חצי הגמר הראשון של התחרות. קפריסין הופיעה בסדר 1–9 על הבמה.

===בגמר===
במהלך הצבעות המדינות, הוענקו 12 נקודות על ידי קפריסין ליוון.

== ראו גם ==
* קפריסין באירוויזיון
* אירוויזיון 2019

==קישורים חיצוניים==

קטגוריה:מדינות באירוויזיון 2019
קטגוריה:קפריסין באירוויזיון
Skyscanner

Skyscanner (תעתיק: סקייסקאנר) הוא אתר אינטרנט ויישומון סלולרי המכיל מנוע Metasearch לביצוע השוואת בין מחירי טיסות, בתי מלון, השכרת רכב, ברחבי העולם. מטה החברה נמצא באדינבורו שבסקוטלנד. מאז נובמבר 2016 האתר נמצא בבעלות חברת Ctrip, חברת הנסיעות הגדולה ביותר בסין. האתר זמין במעל ל-30 שפות והוא משמש כ-60 מיליון איש בחודש.

== היסטוריה ==
החברה הוקמה בשנת 2004. שלושת המייסדים היו גארת' ויליאמס, בארי סמית', ובונמי גריימס. האתר נוסד לאחר שגארת' היה מתוסכל מהקשיים שבמציאת טיסות זולות לאתרי סקי. האתר פותח לראשונה והושק בשנת 2002. משרד החברה באדינבורו נפתח בשנת 2004.

בשנת 2011 רכשה Skyscanner את אתר הנסיעות Zoombu. בספטמבר 2011 פתחה החברה משרד בסינגפור. בשנת 2012 פתחה החברה משרד נוסף בבייג'ינג והחלה שותפות עם ביידו, מנוע החיפוש הגדול ביותר בסין.

עד 2013 החברה העסיקה בסך הכל בסביבות 180 עובדים. בפברואר 2013 הודיעה החברה שהיא מתכננת לפתוח משרדי מטה במיאמי שבארצות הברית.

באוקטובר 2014 רכשה Skyscanner חברת פיתוח היישומים מבודפשט "Distinction". עד פברואר 2015 החברה העסיקה בסך הכל 600 עובדים - פי שניים מכמות העובדים שהועסקו על ידי החברה 18 חודשים קודם לכן.

בינואר 2016 הודיעה החברה שהיא גייסה 192 מיליון דולרים לאחר ששווי החברה הוערך בכ-1.6 מיליארד דולרים. בנובמבר 2016, חברת Ctrip, אשר היא חברת הנסיעות הגדולה ביותר בסין, רכשה את Skyscanner תמורת 1.75 מיליארד דולר.

==ראו גם==
* Kiwi.com

== קישורים חיצוניים ==

* 

==הערות שוליים==

קטגוריה:אתרי אינטרנט שהושקו ב-2002
קטגוריה:אתרי אינטרנט בריטיים
קטגוריה:חברות תיירות
קטגוריה:חברות בריטיות
יום הוויסקי העולמי

יום הוויסקי העולמי הוא מועד בינלאומי המצוין מדי שנה ביום השבת השלישי של חודש מאי.

==היסטוריה==
יום הוויסקי העולמי נוסד בשנת 2012 על ידי בלייר באומן, סטודנט שלמד באותה תקופה באוניברסיטת אברדין השוכנת בעיר אברדין שבסקוטלנד.

==הכרה רשמית==
היום הוכר כיום לאומי רשמי על ידי הפרלמנט הסקוטי במאי 2014, והוכר שוב בשנת 2015.

==פעילות==
ביום זה נערכים ברחבי העולם אירועים המאורגנים משנת 2015 על ידי מגזין המשקאות "Hot Rum Cow". כמו כן ישנם רבים המשתתפים באירועים אינטרנטיים המשודרים ברשתות החברתיות.

החברה הרשמית האחראית על הפקת היום היא חברת "White Light Media", המעסיקה משנת 2017 שני שגרירים נודדים המשתפים את תשוקתם לוויסקי ברחבי העולם.

ההערכה היא שבשנת 2014 חגגו את היום למעלה מ-250,000 אנשים, וב-2015 נרשמו אירועים של יום הוויסקי העולמי ברחבי כל שבע היבשות.

==שותפויות==
האלכוהול ליום זה נקנה בשנים 2012–2014 בשיתוף חברת "Master of Malt".

ההכנסות מיום זה מוקדשות לארגון הצדקה "Just a Drop".

==הערות שוליים==

קטגוריה:אירועים בחודש מאי
קטגוריה:ויסקי
כוכב הדינוזאורים (סרט, 1977)

כוכב הדינוזאורים (באנגלית: Planet of Dinosaurs) הוא סרט מדע בדיוני אמריקאי אשר יצא ב-18 בנובמבר 1977 ובוים בידי ג'יימס שיי. הסרט עוסק בחבורת מגלים בפיקוד קפטן לי אשר נעו בחללית בחיפוש חיים מחוץ לכדור הארץ והם מוצאים כוכב רחוק שנות אור מכדור הארץ, אך בדרכם הם נוחתים נחיתת אונס והחללית שלהם מתרסקת לתוך עולם שומם, בו חיים יצורים פרהיסטוריים נכחדים ודינוזאורים טורפים והם נאלצים לשרוד לצידם.

סרט זה צולם בחלקת מדבר סלעית במחוז לוס אנג'לס, קליפורניה והשתמשו בו באפקטי הנפשה מיוחדים ויקרים. הוא זכה בביקורות מאוד שליליות למרות הפיתוח של הדינוזאורים שנראו. למרות זאת הוא זכה בפרס סאטורן לשנת 1980 על "הסרט הטוב ביותר שהופק בפחות ממיליון דולר".

==עלילה==
בעוד החללית של קפטן לי וצוותו, בה 9 אנשים: הקפטן לי נורסווית', מייק, ג'ים, נילה, הארווי ביילור, שארלוט, צ'אק, דרנה לי וסינדי, מוצאת כוכב חדש רחוק שנות אור מכדור הארץ היא מתנגשת בקרקע במהירות וקורסת וצוותו של קפטן לי נאלץ לחיות בכדור החדש ללא יכולת לחזור. בעוד הרדיו שלהם תקוע בחללית שטבעה באגם מקומי 2 מבני הצוות שוחים אליה אך אחת הבחורות בספינה, סינדי, נטרפת בידי טורף מיימי גדול והחבר הנותר שוחה ליבשה ללא הרדיו.

החבורה מתיישבת בקרבת כמה עצים ומגלה שכוכב זה הוא צעיר יותר מכדור הארץ ובעל מיני יצורים נכחדים כמו דינוזאורים. הם נתקלים בבוקר בברונטוזאורוס עצום המלחך צמחייה והם מגלים שהצומח רעיל ומיני דינוזאורים טורפים משוטטים באזור והדרך היחידה לברוח מהם הוא לעלות לרמה גבוהה. בעודם מטפסים, דרנה לי מחליקה כמעט ושומטת את המזון הארוז של בני החבורה ולמורת רוחם הקפטן מסרב לרדת כדי להחזיר אותו, אך קובע מחנה לא רחוק משם. באזור זה ישנם עכבישי ענק וגם כמה דינוזאורים מיוחדים כמו סטגוזאורוס, אורניתומימוסים זריזים וגם נקבת מקננת על ביצים של נקבת צנטרוזאורוס אשר הארווי גונב ממנה ביצים אך נתפס ונהרג בידיה.

בעוד קפטן לי חושב להתנחל באזור הרמה עד שיגיעו להציל אותם, ג'ים לא מאמי שיגיעו אליהם ובמקום זה רוצה להקים ציוויליזציה מחדש בכוכב לצד הדינוזאורים. הם בונים חומה כדי להתגונן מהיצור המסוכן ביותר באזור - הטירנוזאורוס הקטלני אשר חי במאורה על הרמה וניזון מדינוזאורים תושבי המקום. כשהטירנוזאורוס מוצא את החבורה הוא תוקף אותם וטורף את דרנה, כמו גם הורס את החומות שבנו.

הגברים הכעוסים על מותה של דרנה חושבים איך להרוג את הטירנוזאורוס ומתכננים להרעיל אותו בפירות רעילים. הם הורגים סטגוזאורוס איטי, מורחים על הפגר מיצי פירות רעילים, קושרים אותו בחבלים ובולי עץ ומביאים אותם למערה של הטורף. עם זאת מייק לא מצליח לברוח בעוד שאר החבורה מסתתרת והטירנוזאורוס לוכד אותו בקלות, הורג אותו ומשאיר את הפגר נקי.

כתוכנית ב' הם מקימים בסיס של חניתות עץ מופנות קדימה שלתוכם הם מנסים לפתות את הטירנוזאורוס להגיע והם אכן מצליחים לפתות אותו לרדוף אחריהם ובלי לשים לב להיתקע בחניתות הגדולות ולהיפגע למוות. במותו הוא כמעט מוחץ את ג'ים אך הוא מצליח להשתחרר. כשהטירנוזאורוס מת החבורה מחליטה להישאר על הרמה המבודדת מטורפים נוספים.

לאחר שנים באי הם פיתחי יישוב עם חקלאות מקומית ולצ'אק ושרלוט נולד ילד. בעוד שרלוט עוד מקווה שיום אחד יצילו אותם לנילה זה כבר לא משנה.

== שחקנים ==
* לואי לאולס - קפטן לי נורסווית'
* מקס ת'אייר - מייק
* ג'יימס וויטוורת' - ג'ים
* פמלה בוטטארו - נילה
* הארווי שיין - הארווי ביילור
* שארלוט ספיר - שארלוט
* צ'אק פנינגטון - צ'אק
* דרנה ווילד - דרנה לי
* מרי אפפלסת' - סינדי

==קישורים חיצוניים==

קטגוריה:סרטי 1977
קטגוריה:סרטי מדע בדיוני אמריקאיים
קטגוריה:סרטי דינוזאורים
רבלאנוואר

רבלאנוואר (בהונגרית: Révleányvár) הוא כפר קטן במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית רבלאנוואר נמצאת בירידה כבר שנים רבות מ-712 תושבים בשנת 1990 עד 423 תושבים בשנת 2018.

ברבלאנוואר הייתה קהילה יהודית קטנה
{| class="wikitable"
! שנה
! כמות יהודים
! כלל האוכלוסייה
|-
|1840
|52
|
|-
|1880
|141
|775
|-
|1910
|46
|
|-
|1920
|42
|
|-
|1930
|33
|
|-
|1941
|24
|1,213
|-
|}

==קישורים חיצוניים==

*[http://www.ksh.hu/apps/hntr.telepules?p_lang=EN&p_id=09317 הכפר באתר הלשכה המרכזית לסטטיסטיקה ההונגרית] 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
ריצ'ה

ריצ'ה (בהונגרית: Ricse; ביידיש: ריטשע) הוא כפר במחוז בורשוד-אבאוי-זמפלן שבצפון מזרח הונגריה. 
כמו כפרים רבים באירופה גם אוכלוסיית ריצ'ה נמצאת בירידה כבר שנים רבות מ-1,982 תושבים בשנת 1995 עד 1,709 תושבים בשנת 2018.

==יהודי ריצ'ה==
בשנת 1811 ישבה בריצ'ה רק משפחה יהודית אחת אך בסוף המאה ה-19 כבר התבססה במקום קהילה יהודית בת 122 נפשות ובמקום נבנה בית כנסת. כמו כן היו לקהילה מקווה ומוסדות חינוך.

אחד מילדי הקהילה היהודית היה אדולף צוקור שברבות הימים הקים את חברת הסרטים סרטי פרמאונט.

בשנת 1941 גויסו צעירים יהודיים לעבודות כפייה ונשלחו לעזרת הצבא ההונגרי שלחם לצד הגרמנים בחזית אוקראינה ורק מעטים מהם נותרו בחיים.

באפריל 1944, הועברו יהודי המקום לגטו בשאטוראליאויהיי, שם רוכזו כל יהודי המחוז ולאחר חודשיים של עינויים קשים ורעב, שולחו למחנה ההשמדה אושוויץ.

לאחר המלחמה חזרו לריצ'ה 45 יהודים ששרדו בהם גם מבני היישובים הקטנים בסביבה. הם מצאו את בית הכנסת עומד על תילו, אך ספרי התורה נעלמו. גם בית העלמין לא נפגע. לאחר ניסיון לחדש את חיי הקהילה שכשל עזבו היהודים את המקום.

{| class="wikitable"
! שנה
! כמות יהודים
! כלל האוכלוסייה
|-
|1840
|6
|
|-
|1880
|122
|1,245
|-
|1910
|129
|
|-
|1920
|128
|
|-
|1930
|171
|
|-
|1941
|185
|3,441
|-
|1944
|202
|
|-
|}

== ילידי המקום ==

* אדולף צוקור (1873 – 1976) היה מפיק סרטים יהודי-אמריקאי, מחלוצי תעשיית הקולנוע האמריקאית ואחד ממייסדי חברת סרטי פרמאונט.

==לקריאה נוספת==
* פנקס הקהילות הונגריה, עמוד 512–513
* ריצ'א, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 397–398. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)
* 

==קישורים חיצוניים==

* 
* 
* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
שמיין

שמיין (בהונגרית: Semjén) הוא כפר קטן במחוז בורשוד-אבאוי-זמפלן שבצפון מזרח הונגריה.

==יהודי שמיין==
בשמיין חיו יהודים במהלך השנים ובכפר קיים בית קברות יהודי ישן
{| class="wikitable"
! שנה
! כמות יהודים
! כלל האוכלוסייה
|-
|1840
|12
|
|-
|1880
|16
|425
|-
|1910
|31
|
|-
|1920
|25
|
|-
|1930
|27
|
|-
|1941
|27
|777
|-
|}

==קישורים חיצוניים==

*[http://www.ksh.hu/apps/hntr.telepules?p_lang=EN&p_id=23755 הכפר באתר הלשכה המרכזית לסטטיסטיקה ההונגרית] 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
Living Next Door to Alice

Living Next Door to Alice הוא שיר שנכתב על ידי ניקי צ'ין ומייק צ'פמן. השיר בוצע במקור על ידי להקת New World האוסטרלית בשנת 1972. בשנת 1976 בוצעה לשיר גרסה על ידי הלהקה הבריטית סמוקי וב-1995 ההרכב ההולנדית Gompie יצר ביצוע לשיר.

==תוכן השיר==
בתחילת השיר מקבל הדובר התראה מבחורה בשם סאלי שבעקבותיה הוא רואה את שכנתו אליס עוזבת את מקום מגוריה. מכונית לימוזינה מגיעה למקום מגוריה, אליס נכנסת אליה ועוזבת.
הדובר מציין שהייתה שכנתו במשך 24 שנים. בכל השנים הללו לדובר היו רגשות כלפיה אך הוא מעולם לא הביע אותם בפניה. כעת הוא מבין שלא יהיה לו עוד סיכוי עימה.

הדובר מעלה בזכרונו את חוויות הילדות שלו איתה.

בשידור ברדיו ב-1979 סיפר איש הרדיו קייסי קאסם, שצ'פמן סיפר כי את ההשראה לשיר קיבל מהשיר Sylvia's Mother של להקת הרוק האמריקאית Dr. Hook.

==גרסת סמוקי==
ב-1976 להקת סמוקי הבריטית הוציאה גרסה מחודשת לשיר. הסינגל הגיע למקום החמישי במצעד הסינגלים הבריטי, ולמקום ה-25 בארצות הברית. כמו כן הגיע השיר למקום הראשון באוסטריה, אוסטרליה, גרמניה, הולנד, שווייץ, נורווגיה ואירלנד.

כריס נורמן, בעבר סולן הלהקה, הקליט את השיר עבור אלבום סולו שהוציא בשנת 2000.

==גרסת Gompie==
ב-1995 ביצע ההרכב ההולנדי "Gompie" חידוש לשיר בשם "Alice, Who the Fuck Is Alice", מילים המופיעות בגרסה זו ולא הופיעו בגרסאות הקודמות. גרסה זו הגיעה בבריטניה למקום ה-17. השיר נכנס לעשרת הגדולים באוסטריה, גרמניה, נורווגיה ושווייץ, ובבריטניה השיר הגיע למכירת 150,000 עותקים. בהולנד הגיע השיר למקום הראשון.

Gompie הוא פרויקט של פטר קוהלוין ורוב פיטרס. פיטרס ביקר בבאר בניימכן שנקרא Gompie וברקע נשמע השיר "Living Next Door to Alice" בביצוע של סמוקי. כשהושמע השם אליס שבשיר עצר הדי ג'יי במקום את המוזיקה והקהל שר בקול . פיטרס הבין שיש כאן פוטנציאל ללהיט, יצר קשר עם קוהלוין ויום לאחר מכן הקליטו השניים גרסה זו לשיר, בשם Gompie.

==קישורים חיצוניים==

* [https://mshironet.mako.co.il/artist?type=lyrics&lang=3&prfid=28778&wrkid=51804 מילות השיר], באתר שירונט
* 

==הערות שוליים==

קטגוריה:שירי 1972
קטגוריה:שירי 1976
קטגוריה:שירי 1995
קטגוריה:שירים באנגלית
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:שירי פלטינה בממלכה המאוחדת
עבדאללה בן סלאם

עבדאללה בן סלאם (בערבית: عبدالله بن سلام), נולד בשם "חוסיין בן סלאם", היה רב מפורסם אשר קיבל את האסלאם והפך לאחד מהסחאבה המפורסמים ביותר.

== ביוגרפיה ==
=== שנים מוקדמות ===
עבדאללה בן סלאם היה רב יהודי בית'רב, והשתייך לשבט בני קינוקאע, אשר טענו שהם מהשושלת של יוסף. הוא זכה לכבוד רב מצד אנשי העיר, גם מצד אלה שאינם יהודים. במשך תקופה קבועה בכל יום, הוא היה מלמד ומרצה בבית הכנסת. הוא היה ידוע באדיקותו ורוחניותו, בהתנהגותו הישרה, ובכנותו.

הוא היה מבלה כל יום גם זמן מה במטע שלו, מטפל בכפות תמרים. לאחר מכן, כדי להגביר את ההבנה שלו ואת הידע שלו בדת, הוא היה מקדיש את עצמו ללימוד התורה.

על פי המסורת האסלאמית נאמר שבאחד הימים, בשעה שהוא לומד תורה, הוא נדהם מכמה פסוקים של התורה אשר עסקו בבואו של נביא אשר היה אמור להשלים את המסר של הנביאים הקודמים. מסופר שככל שקרא יותר, הוא השתכנע כי הנביא הזה הוא מוחמד שהופיע בקרב עמו במכה.

=== התאסלמותו ===
ב־622 עזב מוחמד את מכה למדינה. כשהגיע למדינה ועצר בקובה, אדם מיהר אל העיר בעודו קורא לאנשים ומכריז על בואו של מוחמד. כששמע את החדשות, קרא עבדאללה אבן סלאם את השהאדה (הצהרת האמונה כי יש רק אלוהים אחד ומוחמד הוא שליחו) וסיפר לדודתו שישבה בקרבת מקום: "דודה, אני נשבע באלוהים שהוא באמת אחיו של משה וממשיך דרכו".

=== ההבטחה ===
עבדאללה בן סלאם היה המוסלמי הראשון שעוד בחייו הובטח לו להיכנס לגן העדן. ישנו חדית' שמתאר מקרה שבו מוחמד ישב עם הטובים שבחבריו, ובשלב מסוים הוא שאל אותם אם הם רוצים לראות אדם שמתהלך על פני האדמה ובגן העדן בו זמנית. על פי המסורה, כל אחד מחבריו הביט בו בשקט, בתקווה שהוא יקרא בשמו, אך מוחמד הצביע אל האופק, והסחאבה ראו שהו מצביע על עבדאללה בן סלאם.

=== פטירתו ===
עבדאללה בן סלאם נפטר בשנת 663 באלמדינה.

== נקודת מבט לא אסלאמית ==
אף על פי שכמה מקורות מוסלמים טוענים כי הוא התאסלם מיד לאחר הגעתו של מוחמד למדינה, חוקרים לא מוסלמים נותנים יותר אמון למקורות אחרים, גם הם מקורות אסלאמיים, המצביעים על שנת 630 כעל שנת התאסלמותו של בן עבדאללה בן סלאם.

לפי סמואל אל-מגרבי בספרו אפחאם אל-יהוד, היהודים בזמנו טענו שעבדאללה היה זה שהציע למוחמד שעל פי השריעה, גרושה לא תחזור לבעלה לפני שנישאה לגבר אחר, על מנת להפוך את המוסלמים לממזרים. בנוסף הם ייחסו לעבדאללה את צחות הלשון המופלאה (אעג'אז אל-קוראן) של הקוראן, אך אל-מוגרבי דוחה זאת.

== הערות שוליים ==

קטגוריה:צחאבה
קטגוריה:יהודים שהתאסלמו
ארמניה באירוויזיון 2019

הזמרת סרבוק ייצגה עם השיר "Walking Out" את ארמניה באירוויזיון 2019 שהתקיים במאי 2019 בתל אביב בישראל. השיר נבחר לאחר שזכה בתחרות פנימית של חברת הטלוויזיה הציבורית של ארמניה<ref></ref> (AMPTV)

== לפני האירוויזיון ==
=== בחירת השיר והנציג ===
ב-30 בנובמבר 2018 נבחרה הזמרת סרבוק לייצג את ארמניה בתחרות. באותו יום נפתחה גם הגשת השירים לתחרות.
ב-10 במרץ 2019 נבחר השיר "Walking Out" לייצג את ארמניה בתחרות.

== באירוויזיון ==

=== בחצי הגמר ===
הולנד השתתפה בחצי הגמר הראשון של התחרות, אך לא זכתה במספיק נקודות כדי להעפיל לחצי גמר השני.<ref></ref>

== ראו גם ==
* ארמניה באירוויזיון
* אירוויזיון 2019

==קישורים חיצוניים==

== הערות שוליים ==

קטגוריה:ארמניה באירוויזיון
קטגוריה:מדינות באירוויזיון 2019
פיג'ו סוג 125

פיג'ו סוג 125 (בצרפתית: Peugeot Type 125) היא מכונית ספורטיבית פתוחה, בסגנון טורפדו Torpedo (car) . מתוצרת יצרנית הרכב הצרפתית פיג'ו אשר יוצרה בשנת 1910.

==מאפיינים==
* דגם פתוח לחלוטין.
* 2 נוסעים.
* מנוע קדמי.
* מנוע בנזין.
* מנוע הנעה אחורית.
* מערכת היגוי - מימין.
* 4 צמיגים סימטריים.
* רמת גימור מהודרת.

== תמונות ==
<gallery mode="packed" heights="140">
קובץ:Peugeot Type 125(2).jpg | "פיג'ו סוג 125"
קובץ:Peugeot Type 125(3).jpg | "פיג'ו סוג 125"
קובץ:1910 Peugeot Type 125 Runabout photo 2.JPG | "פיג'ו סוג 125"
קובץ:1910 Peugeot Type 125 Runabout photo 1.JPG | "פיג'ו סוג 125"
</gallery>

==ראו גם==
* פיג'ו
* פיג'ו סוג 27
* פיג'ו סוג 183
==קישורים חיצוניים==

==הערות שוליים==

קטגוריה:מכוניות קבריולה
קטגוריה:דגמי מכוניות שהושקו ב-1928
קטגוריה:מכוניות צרפתיות
125
פיאט 16-20 HP

פיאט 16–20 HP (באיטלקית: Fiat 16-20 HP) היא מכונית פתוחה מתוצרת קונצרן הרכב האיטלקי פיאט אשר יוצרה בין השנים 1903–1906.

==תצורות==
* קבריולה.
* לנדולט.

==מפרט טכני==
* 4 נוסעים (דגם קבריולה).
* מנוע קדמי.
* מנוע בנזין.
* מנוע הנעה אחורית.
==סדרות==
* סדרה ראשונה - יוצרה בשנת 1903. יוצרו 100 יחידות.
* סדרה שנייה - יוצרה בשנת 1904. יוצרו 130 יחידות.
* סדרה שלישית - יוצרה בשנת 1905. יוצרו 171 יחידות.
* סדרה רביעית - יוצרה בשנת 1906. יוצרו 290 יחידות.

== תמונות ==
<gallery mode="packed" heights="140">
קובץ:Fiat 16-24hp Coupe-Sedan 1903.jpg | "פיאט 16–24 HP"
קובץ:Fiat 16-20 HP 1.jpg | "פיאט 16–20 HP"
קובץ:Fiat 16-20 HP 2.jpg | "פיאט 16–20 HP"
קובץ:Fiat 16-20 HP 3.jpg | "פיאט 16–20 HP"
</gallery>

==ראו גם==
* פיאט 4 HP
* פיאט 10 HP
* פיאט 12 HP
* פיאט Brevetti

==קישורים חיצוניים==

==הערות שוליים==

קטגוריה:דגמי מכוניות שהושקו ב-1903
קטגוריה:מכוניות קבריולה
קטגוריה:מכוניות לנדולט
קטגוריה:כלי רכב איטלקיים
16-20 HP
אוסטריה באירוויזיון 2019

אוסטריה השתתפה באירוויזיון 2019 שהתקיים במאי 2019 בתל אביב בישראל. הזמרת פאנדה נבחרה לייצג את אוסטריה בתחרות עם השיר "Limits".

== לפני האירוויזיון ==
=== בחירת השיר והנציג ===
ב-29 בינואר 2019 נבחרה הזמרת פאנדה בבחירה פנימית לייצג את אוסטריה בתחרות. ב-8 במרץ 2019 נבחר השיר "Limits" לייצג את אוסטריה בתחרות.

== באירוויזיון ==

=== בחצי הגמר ===
אוסטריה השתתפה בחצי הראשון של חצי הגמר השני של התחרות. אוסטריה הופיעה בסדר 1–9 על הבמה.

== ראו גם ==
* אוסטריה באירוויזיון
* אירוויזיון 2019

==קישורים חיצוניים==

קטגוריה:מדינות באירוויזיון 2019
קטגוריה:אוסטריה באירוויזיון
טיסאקראד

טיסאקראד (בהונגרית: Tiszakarád) הוא כפר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית טיסאקראד נמצאת בירידה כבר שנים רבות מ-2,676 תושבים בשנת 1995 עד 2,332 תושבים בשנת 2018.

==יהודי טיסאקראד==
במכתב שנשלח על ידי ראשי הקהילה במפקד קהילות הונגריה נכתב כי אין קהילה מאורגנת בכפר לכן בסוף המאה ה-19 יהודי הכפר היו קשורים לקהילה היהודית בקיראיהלמץ (קראלובסקי חלמץ () בסלובקיה המודרנית) ולאחר שינויים בגבולות המדינה קיבלו שירותי דת מרבנות טיסאברצל (). כמו כן נכתב שהמשפחות היהודיות בכפר עניות ובתחילת מלחמת העולם השנייה נלקחו רבים לעבודות כפייה בחזית ומתו.

בכפר קיים בית קברות יהודי.

{| class="wikitable"
! שנה
! כמות יהודים
! כלל האוכלוסייה
|-
|1840
|17
|
|-
|1880
|43
|1,498
|-
|1910
|66
|
|-
|1920
|74
|
|-
|1930
|46
|
|-
|1941
|94
|4,694
|-
|1944
|20
|
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=EN&p_id=13976 הכפר באתר הלשכה המרכזית לסטטיסטיקה ההונגרית] 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
רואירו

רואירו היא עיר במחוז קיאמבו בקניה. ממוקמת במרחק של שלושה קילומטרים (1.9 מייל) מגבול העיר נאירובי וכ 0.5 ק"מ מן הקמפוס הראשי של אוניברסיטת קניאטה. רואירו היא עיר מעונות של בירת האומה והיא מחוברת הן על ידי רכבת והן על ידי כביש. העיר משתרעת על שטח של 292 ק"מ (113 מ"ר) כאשר קאהווה וונדאני, קאהווה סוקארי ומיהוקו מהווים חלק ממחוז הבחירות של רואירו.

==היסטוריה==

נכון לשנת 2019, אוכלוסיית רואירו מנתה 490,120 איש כאשר גידול האוכלוסייה המהיר היה תגובה למחסור בדיור זמני בניארובי. העיר חוותה קשיים להסתגל לכמות האנשים. רואירו היא עיר תעשייתית עם מספר מפעלים גדולים הכוללים את Devki Steel Mills, Super Foam, מפעל הבגדים Spinners & Spinners ומאכלי רואירו. העיר שופעת בבנקים וקניונים ונכון להיום, נהנת מעליית מחירי דיור כאשר הרבה מאזורי הקפה הופכים לאזורי מגורים ובין היתר, כוללים את אחוזת טאטו (Tatu). עסקי ICT גם כן מתקדמים באזורים אלה הכוללים מרכזי SmartEdge PASHA וכן כפר דיגיטלי של מועצת KICT בה האוכלוסייה יכולה לקנות מחשבים ולקבל הכשרה בתחום המחשב בחינם.

אזור זה היה מחוז גדל של קפה ואגבת הסיסל כאשר אגבת הסיסל נמצאת משני צדי הנהר מימין לכביש הראשי לתיקה. כיום, זהו אזור מגורים. בעבר היו ארבעה בתים ראשיים באזור הצד הדרומי של הנהר. השטח הועבר למאגד אפריקאי שפותח באחזקות קטנות בשנות ה-70. בין השנים 2013 עד 2017 חבר הפרלמנט היה הון אסתר גאטהוגו (Hon Esther Gathogo). הון סימון נאגאגא קינג'ארא (Hon. Simon Ng'ang'a King'ara) הוא חבר הפרלמנט הנוכחי שזכה בבחירות הכלליות של אוגוסט 2017.

==קישורים חיצוניים==

==הערות שוליים==

קטגוריה:קניה: ערים
זמפלנגארד

זמפלנגארד (בהונגרית: Zemplénagárd, ידוע גם כאגארד) הוא כפר במחוז בורשוד-אבאוי-זמפלן שבצפון מזרח הונגריה, ליד נקודת המפגש של גבולות הונגריה, סלובקיה ואוקראינה, על הגדה הימנית של נהר טיסה. הכפר נמצא 33 ק"מ מקישווארדה, 52 ק"מ משארושפטק ו-45 ק"מ משאטוראליאויהיי.

בגלל המרחק מהבירה והערים הגדולות, מצבו הכלכלי של זמפלנארד קשה מאוד. כמו כפרים רבים באירופה גם אוכלוסיית זמפלנגארד נמצאת בירידה כבר שנים רבות מ-977 תושבים בשנת 1990 עד 743 תושבים בשנת 2018.

==יהודי זמפלנגארד==
יהודים היו בזמפלנגארד עוד בתחילת המאה ה-19. במקום היו בית כנסת, בית עלמין ומקווה, והיה שוחט ששימש גם כמלמד.

בקיץ 1944, ריכזו הנאצים והשוטרים ההונגרים את היהודים בבניין בית הספר בכפר, והעבירו אותם לגטו בשאטוראליאויהיי. ומשם שולחו היהודים למחנה ההשמדה אושוויץ.

אחרי המלחמה שבו לזמפלנאגארד שמונה יהודים והם מצאו את בניין בית הכנסת ואת המקווה הרוסים. תוך זמן קצר עזבו את העיירה, רק זוג יהודי אחד נותר במקום.

{| class="wikitable"
! שנה
! כמות יהודים
! כלל האוכלוסייה
|-
|1840
|31
|
|-
|1880
|105
|1,334
|-
|1910
|133
|
|-
|1920
|156
|
|-
|1930
|137
|
|-
|1941
|112
|2,034
|-
|1944
|106
|
|-
|}

==לקריאה נוספת==
* פנקס הקהילות הונגריה, עמוד 294–295
* זאמפלאן-אגארד, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 154. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* [http://www.ksh.hu/apps/hntr.telepules?p_lang=EN&p_id=31608 הכפר באתר הלשכה המרכזית לסטטיסטיקה ההונגרית] 
* [https://dbs.bh.org.il/he/זמפלנאגארד/מקום קהילת זמפלנגארד] באתר בית התפוצות
* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
פיאט 509

פיאט 509 (באיטלקית: Fiat 509) היא מכונית משפחתית בסגנון גוף "Torpedo (car)" , אשר נבנתה במספר תצורות, מתוצרת קונצרן הרכב האיטלקי פיאט אשר יוצרה בין השנים 1924–1929.

==תצורות==
* 2-4 דלתות - סדאן.
* 2-4 דלתות קבריולה.
* 2 דלתות - ספיידר.
* 2 דלתות - קופה.
* דגם דו מושבי.

==סדרות==
* סדרה ראשונה (509) - יוצרה בין השנים 1924–1929.
* סדרה שנייה (509 S) - יוצרה בין השנים 1925–1929.
* סדרה שלישית - (509 SM) יוצרה בין השנים 1925–1929.

==מפרט טכני==
* מנוע קדמי.
* מנוע בנזין.
* מנוע הנעה אחורית.
* מנוע קירור מים באמצעות משאבה צנטריפוגלית.
* מערכת היגוי - מימין.
* דינמו מסוג "Fiat da 75 W".
* מערכת חשמל - 12 וולט.
* מאייד מתוצרת "Zenith" מסוג "Zenith 22 K4" או מאייד מתוצרת "Solex" מסוג "Solex MVD".

== תמונות ==
<gallery mode="packed" heights="120">
קובץ:Fiat 509 Sedan 1925.jpg | "פיאט 509", 2 דלתות, סדאן, שנת 1925
קובץ:1928 Fiat 509A Saloon.JPG | "פיאט 509", 4 דלתות, סדאן, שנת 1928
קובץ:1928 Fiat 509A Saloon p2.JPG | "פיאט 509A" תצורת 4 דלתות, סדאן, שנת 1928
קובץ:FR77 Provins Fête de la moisson 71.JPG | "פיאט 509"
קובץ:Fiat 509 Coupé Royal 1929 Pourtout.jpg | "פיאט 509", 2 דלתות, קופה
קובץ:087R15200582 Stadt, 1. Bezirk, Auto , Oldtimer.jpg | "פיאט 509", 4 דלתות, קבריולט
קובץ:Fiat 509 cabriolet (két ajtós modell) típusú személygépkocsi. Fortepan 22342.jpg | "פיאט 509", 2 דלתות, קבריולט
קובץ:Fiat 509 Spider 1925 2.jpg | "פיאט 509", 2 דלתות, ספיידר, שנת 1925
קובץ:Fiat 509 SM 1925.jpg | "פיאט 509", שנת 1925, דגם "SM"
קובץ:Fiat 509 SM 1925.JPG | "פיאט 509", שנת 1925, דגם "SM"
</gallery>

==ראו גם==
* פיאט
==קישורים חיצוניים==

==הערות שוליים==

קטגוריה:דגמי מכוניות שהושקו ב-1924
קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:כלי רכב איטלקיים
509
תלסודרומיים

תלסודרומיים (שם מדעי: Thalassodromidae) היא משפחה קטנה של פטרוזאורים פטרודקטיליים אשר חיו בתור הקרטיקון אשר מאובניהם התגלו בברזיל ואולי גם במרוקו וארגנטינה ממינים שלא ברור אם השתייכו למשפחה.

בני משפחה זו שהיו קרובים לאזדרקיים העצומים וגם למשפחת הדסונגריפטריים והטפג'ריים היו חסרי שיניים במקורם ובעלי מקור גדול וארוך, דמוי משולש עם קצוות שהתעקלו כלפי מעלה. הם היו מעופפים גדולים עם מוטת כנפיים גדולה יותר מכל עוף מודרני ויכלו לדאות במשך ימים רבים מעל הים בחיפוש מזון כמו דגים. עם זאת כמה חוקרים מעריכים שאולי הם היו אוכלי פירות או נבלות הרחק מהימים.

משפחה זו הוגדרה ב-2007 וכללה 2 סוגים קרובים: תלסודרומאוס וטופוקסוארה. חלק מהחוקרים כללו עוד 2 סוגים הנתונים במחלוקת למשפחה זו: אירוטיטאן ואלנקה. שניהם נחשבים לדעת רבים כחברים במשפחת האזדרקיים העצומים.

==סוגים==
* אירוטיטאן (Aerotitan)?
* אלנקה (Alanqa)?
* תלסודרומאוס (Thalassodromeus)
* טופוקסוארה (Tupuxuara)

==קישורים חיצוניים==

*
תלסודרומאוס

תלסודרומאוס (שם מדעי: Thalassodromeus; משמעות השם מיוונית עתיקה: "אצן מים", על שם הצורה בה סברו שניזון כמו גזרן) הוא סוג של פטרוזאור גדול בן למשפחת התלסודרומיים אשר חי בברזיל בתור הקרטיקון, לפני 110 מיליון שנה. הוא היה קרובו של הטופוקסוארה ונראה מעט כמו משפחת הטפג'ריים אך בעל גולגולת גדולה יותר.

מאובניו של התלסודרומאוס התגלו ב-1983 בתצורות ארריפי שבצפון ברזיל וכללו רק גולגולת ענקית. הוא סווג ב-2002 בידי החוקרים אלכסנדר קלנר ודיוגנז דה אלמיידה קמפוס. מאובנים נוספים של מין נוסף התגלו, גם כן בברזיל, ב-2013.

מעופף זה היה בעל גולגולת עצומה באורך 1.42 מטר, שצורתה דמוית משולש, בעלת כרבולת גבוהה מאוד בעלת זוג רכסים והכילה, ככל הנראה, מפרש מפואר לראווה מעליה. לתלסודרומאוס היו לסתות מחודדות משופעות בקצותיהן העליונים וחסרות שיניים, ועיניים קטנות בחלק העליון של הראש. מוטת הכנפיים שלו הגיעה ל-4.2-4.5 מטר, גדול יותר מאלבטרוס נודד, בעזרתן היה יכול לדאות מעל חופי האוקיינוס של ברזיל הקדומה.

לא ברור ממה ניזון, כאשר בעבר סברו שהוא תפס דגים כמו גזרן מהמים. עם זאת הוא היה כבד בהרבה מגזרן וגם מבנה הלסתות לא התאים למטרה. כיום מעריכים שהוא דווקא דאה מעל היבשה בחיפוש אחרי נבלות או אפילו פירות אותם קטף עם מקורו הארוך, בדומה לטפיג'רה.

==קישורים חיצוניים==

קטגוריה:בעלי חיים שתוארו ב-2002
קטגוריה:תלסודרומיים
קטגוריה:פטרוזאורים שחיו בקרטיקון תחתון באמריקה הדרומית
קטגוריה:טקסונים שתוארו בידי אלכסנדר קלנר
קטגוריה:מאובני טקסונים שתוארו ב-2002
CCTV-3

CCTV-3 הוא ערוץ טלוויזיה ציבורי סיני, המופעל על ידי הטלוויזיה המרכזית של סין. זהו ערוץ האומנות של השידור הציבורי הסיני, והוא משדר בעיקר מחול ומוזיקה.

== מטרת הערוץ ==
הערוץ מספק מרחב בחירה חופשי, על מנת ליצור מגוון תוכניות לקהל הסיני. בשל כך, משדר CCTV-3 תוכניות בנושא בידור, לאום, אמנות, מוזיקה, מידע, ספרות, ריקוד ואמנות אחרת.

== ראו גם ==
* CCTV-1
* CCTV-2

== קישורים חיצוניים ==
* 

קטגוריה:ערוצי טלוויזיה סיניים
היום הבין-לאומי לספרי ילדים

היום הבין-לאומי לספרי ילדים הוא אירוע שנתי שמתקיים בחסותה של האגודה הבינלאומית לספרות ילדים , ארגון בינלאומי ללא מטרות רווח. יום זה, אשר צוין לראשונה ב-1967, מציין את יום הולדתו של הנס כריסטיאן אנדרסן ב-2 באפריל ומתקיים בסביבות תאריך זה. הפעילויות הנכללות ביום זה כוללות תחרויות כתיבה, הכרזות על פרסים המוענקים עבור כתיבת ספרים ואירועים עם מחברי ספרי ילדים.

בכל שנה, לקבוצה לאומית אקראית של האגודה הבינלאומית לספרות ילדים יש הזדמנות להיות חסות בינלאומית ליום זה. האגודה מחליטה על נושא ייחודי לאותה השנה ומזמינה מחבר בולט מן המדינה המארחת לצורך כתיבת הודעה לילדים ברחבי העולם ומאייר ידוע על מנת לעצב כרזה. חומרים אלה משמשים בדרכים שונות לקידום ספרים וקריאה. קבוצות רבות של האגודה הבינלאומית לספרות ילדים מקדמות יום זה באמצעות התקשורת ומארגנות פעילויות בבתי ספר ובספריות ציבוריות. לעיתים קרובות, האגודה קשורה לחגיגות של ספרי ילדים ואירועים מיוחדים אחרים שעשויים לכלול מפגשים עם סופרים ומאיירים, תחרויות כתיבה או הכרזות על פרסים שהוענקו עבור כתיבת ספרים.

בשנת 2023, נערך ראיון לארבע גננות שנושאו היה השינוי שחל במשך השנים בספרות הילדים.לטענתן הספרים משתנים עם התקופה. מאחר שהספרים הם כלי חינוכי, הרי שהוא משתנה עם הנורמות ועם הערכים בהתאם לתקופה. לדעתן, בימינו יש בספרי הילדים ייצוג לאוכלוסיות רבות יותר מאשר בעבר.
==ראו גם==
* יום הספר הבין-לאומי
*ילה לפמן

==קישורים חיצוניים==

* [http://www.ibby.org/index.php?id=269 היום הבין-לאומי לספרי ילדים] באתר של האגודה הבינלאומית לספרות ילדים 
==הערות שוליים==

קטגוריה:אירועים בחודש אפריל
קטגוריה:ספרות ילדים ונוער
ספרי ילדים
ספרי ילדים
פיאט 501

פיאט 501 (באיטלקית: Fiat 501) היא מכונית משפחתית בסגנון גוף "Torpedo (car)" , מתוצרת קונצרן הרכב האיטלקי פיאט אשר יוצרה בין השנים 1924–1929.

==תצורות==
* 4 דלתות - סדאן.
* 2 דלתות - קבריולה.
* 4 דלתות - קבריולה.
* 2 דלתות + דלת אחורית - טנדר.

==סדרות==
* סדרה ראשונה, דגם "501" - יוצרה בין השנים 1919–1926.
* סדרה שנייה, דגם "501 S" - יוצרה בין השנים 1921–1926, יוצרו 2,614 יחידות.
* סדרה שלישית, דגם "501 SS" - יוצרה בין השנים 1921–1926.

==נתונים==
* יוצרו 69,618 יחידות.
* מנוע קדמי.
* מנוע בנזין.
* מנוע הנעה אחורית.
* מערכת היגוי - בצד ימין.
* מנוע דגם פיאט 503 התבסס על מנועי "פיאט 501" ו-פיאט 502.

== תמונות ==
<gallery mode="packed" heights="110">
קובץ:Fiat 501 Sedan 1919.jpg | "פיאט 501", דגם "סדאן", שנת 1919
קובץ:Fiat 501 Torpedo 1919.jpg | "פיאט 501", שנת 1919 - קבריולה
קובץ:1924 FIAT 501 tourer (9577939493).jpg | "פיאט 501", דגם "tourer", שנת 1924
קובץ:1924 FIAT 501 tourer (9580710480).jpg | "פיאט 501", דגם "tourer", שנת 1924 - מבט לתא הנהג
קובץ:1924 FIAT 501 tourer (9577931315).jpg | "פיאט 501", דגם "tourer", שנת 1924
קובץ:1922 Fiat 501S Tourer (34270069175).jpg | "פיאט 501S", דגם "tourer", שנת 1922
קובץ:Fiat 501 Spider 1925.jpg | "פיאט 501", דגם "Spider", שנת 1925
קובץ:Fiat 501 Spider 1923.jpg | "פיאט 501", דגם "Spider", שנת 1923
קובץ:Fiat 501-SS.JPG | "פיאט 501" דגם "SS"
</gallery>

==ראו גם==
* פיאט
* פיאט 502

==קישורים חיצוניים==

* 

==הערות שוליים==

קטגוריה:דגמי מכוניות שהושקו ב-1919
קטגוריה:מכוניות משפחתיות
קטגוריה:מכוניות קבריולה
קטגוריה:טנדרים
קטגוריה:כלי רכב איטלקיים
501
מקדוניה הצפונית באירוויזיון 2019

מקדוניה הצפונית השתתפה באירוויזיון 2019 שהתקיים במאי 2019 בתל אביב בישראל. תמרה טודבסקה נבחרה לייצג את מקדוניה הצפונית עם השיר "Proud".

== לפני האירוויזיון ==
ב-25 בינואר 2019 נבחרה תמרה טודבסקה לייצג את מקדוניה הצפונית בתחרות. היא ייצגה בעבר את המדינה באירוויזיון 2008, אך לא הפעילה לגמר.

ב-8 במרץ 2019 נבחר השיר "Proud" לייצג את מקדוניה הצפונית בתחרות.

== באירוויזיון ==
מקדוניה הצפונית השתתפה בחצי הגמר השני של אירוויזיון 2019 כשיר ה-17 במופע. בתום חצי הגמר זכה השיר ב-239, כך שהגיע למקום השני באותו חלק של התחרות ועלה לשלב הגמר.
 
בגמר האירוויזיון שובץ השיר כשמיני בסדר ההופעה. בתום חלוקת הנקודות, התברר שהשיר הגיע למקום השביעי.

את הכוריאוגרפיה לגלוית-המעבר טרם ביצוע השיר, ששודרה בשני חלק התחרות, יצר יניב הופמן.

== ראו גם ==
* מקדוניה הצפונית באירוויזיון

==קישורים חיצוניים==

==הערות שוליים==

קטגוריה:מדינות באירוויזיון 2019
אירלנד באירוויזיון 2019

אירלנד השתתפה באירוויזיון 2019, שהתקיים במאי 2019 בתל אביב. שרה מקטרנן נבחרה לייצג את אירלנד עם השיר "22".

== לפני האירוויזיון ==
=== בחירת השיר והנציג ===
ב-8 במרץ 2019 נבחרה שרה מקטרנן לייצג את אירלנד. באותו יום נבחר גם השיר "22" להשתתף בתחרות.

== באירוויזיון ==

=== בחצי הגמר ===
אירלנד השתתפה בחצי הראשון של חצי הגמר השני של התחרות. אירלנד הופיעה בסדר 1–9 על הבמה. השיר של אירלנד לא נבחר לעלות לגמר.

===בגמר===
במהלך הצבעות המדינות, הוענקו 12 נקודות על ידי אירלנד לשוודיה. במהלך הגשת ניקוד השופטים המקצועיים, פתחה נציגת אירלנד שינייד קנדי בברכה "ערב טוב אירוויזיון", בניגוד לנוהג ולפרוטוקול ("ערב טוב ישראל/תל אביב") שבו נקטו נציגי יתר המדינות.

==קישורים חיצוניים==

קטגוריה:אירלנד באירוויזיון
קטגוריה:מדינות באירוויזיון 2019
אורלי מולר

אורלי מולר (; נולדה ב-7 ביוני 1990) היא שחיינית מים פתוחים צרפתייה, פעמיים ברציפות אלופת העולם (קאזאן 2015 ובודפשט 2017) במשחה ל-10 ק"מ. שחיינית השנה בעולם במים פתוחים (2015 ו-2017).

== ביוגרפיה ==
מולר נולדה וגדלה בסרגומין שבחבל לורן. מתאמנת בהדרכתו של פיליפ לוקה בנרבון.

===2008===
באולימפיאדת בייג'ינג (2008) סיימה מולר במקום 21 במשחה ל-10 ק"מ בתוצאה של 2:02:04.1 שעות.

===2009=== 
באליפות העולם שנערכה ברומא, איטליה ביולי 2009 סיימה מולר במקום 41 במשחה ל-10 ק"מ בתוצאה של 2:09:23.7 שעות.

===2011===
באליפות העולם שנערכה בשאנגחאי, סין ביולי 2011 זכתה מולר במדליית כסף במשחה ל-5 ק"מ בתצאה של 1:00:40.1 שעות, אחרי סוואן אוברסון משווייץ (1:00:39.7 שעות) ולפני אשלי טוויצ'ל מארצות הברית (1:00:40.2 שעות).

===2013===
באליפות העולם שנערכה בברצלונה, ספרד ביולי 2013 סיימה מולר במקום תשיעי במשחה ל-5 ק"מ בתוצאה של 56:46.5 דקות ובמקום שביעי בתחרות הקבוצתית (2 גברים ואישה) ל-5 ק"מ בתוצאה של 55:26.3 דקות.

===2015===
====אלופת העולם====
באליפות העולם שנערכה בקאזאן, רוסיה ביולי 2015 זכתה מולר במדליית זהב במשחה ל-10 ק"מ בתוצאה של 1:58:04.3 שעות, לפני שרון ון רוונדאל מהולנד (1:58:06.7 שעות) ואנה מרסלה קוניה מברזיל (1:58:26.5 שעות). נוסף לכך, היא סיימה במקום רביעי במשחה ל-25 ק"מ בתוצאה של 5:16:07.5 שעות ובמקום 11 בתחרות הקבוצתית (2 גברים ואישה) ל-5 ק"מ בתוצאה של 56:50.9 דקות.

===2016===
באולימפיאדת ריו דה ז'ניירו (2016) סיימה מולר שנייה במשחה ל-10 ק"מ, אך היא נפסלה לאחר שהיא חסמה ודחפה בנגיעת הסיום את רקלה ברוני מאיטליה.

===2017===
באליפות העולם שנערכה בבודפשט, הונגריה ביולי 2017 זכתה מולר ב-3 מדליות, 2 זהב וכסף. מדליות זהב במשחה ל-10 ק"מ בתוצאה של 2:00:13.7 שעות, לפני ניסמנטה ארוולו מאקוודור (2:00:17.0 שעות) ואנה מרסלה קוניה ואריאנה ברידי מאיטליה (2:00:17.2 שעות) ובמשחה שליחים (2 נשים ו-2 גברים) ביחד עם אוסיאן קסיניול, לוגן פונטן ומרק אנטואן אוליבייה בתוצאה של 54:18.1 דקות, לפני ארצות הברית (54:18.1 דקות) ואיטליה (54:31.0 שעות). מדליית כסף, במשחה ל-5 ק"מ בתוצאה של 59:10.5 דקות, אחרי אשלי טוויצ'ל (59:07.0 דקות) ולפני אנה מרסלה קוניה (59:11.4 דקות). נוסף לכך, האי סיימה במקום שמיני במשחה ל-25 ק"מ בתוצאה של 5:28:25.30 שעות.

== תארים והישגים ==
* בשנים 2015 ו-2017 זכתה מולר בתואר שחיינית השנה בעולם במים פתוחים.

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחייניות חופשי צרפתיות
קטגוריה:שחייני מים פתוחים צרפתים
קטגוריה:אלופי עולם בשחייה במים פתוחים
קטגוריה:שחייניות באולימפיאדת בייג'ינג (2008)
קטגוריה:שחייניות צרפתיות באולימפיאדת ריו דה ז'ניירו (2016)
קטגוריה:צרפתיות שנולדו ב-1990
נאום שתיקת הכבשים

נאום שתיקת הכבשים הוא הכינוי שניתן לנאומו של מאמן הפועל תל אביב אפי בירנבוים בשנת 2004. במהלך מסיבת עיתונאים שהתקיימה בסיום משחק, פרס בירנבוים את משנתו באשר לשליטתה המוחלטת של מכבי תל אביב בליגת הכדורסל הישראלית שמתקיים, לדבריו, תוך שתיקת כל הגורמים המעורבים. הנאום עורר סערה בכדורסל הישראלי, והוביל לגל מחאה בשם "דור שלם דורש שוויון". בהשפעת המחאה, בעונה לאחר מכן שונתה, בין היתר, שיטת ליגת הכדורסל מפלייאוף לפיינל פור.

== הרקע לנאום ==
בעונת הייתה ליגת העל באחת מנקודות השפל של כל הזמנים מבחינת עניין ותחרותיות והתאפיינה בחוסר שוויוניות מובהק. מכבי תל אביב הייתה בשיאה בדרך לזכייה שנייה ברציפות ביורוליג וסיימה מדי שנה בזכייה קלילה באליפות. דווקא לאחר עונה שבה עוד הצליחו יחסית הקבוצות הישראליות להתמודד מולה, התמוטטה הפועל תל אביב כלכלית, הפועל ירושלים כשלה בהמשכיות להצלחה האירופית שלה ועירוני נהריה גם היא בנתה את הסגל מחדש. בציבור האוהדים התקבעה ההרגשה שהליגה סגורה מראש ואין כלל טעם בקיומה.

כשבועיים לפני הנאום, במחזור הרביעי של העונה, הובסה הפועל תל אביב בדרבי בתוצאה 74:128.

== הנאום ==
ב-28 בנובמבר 2004, במחזור השישי של הליגה, ניצחה הפועל תל אביב במלחה את הפועל ירושלים 82:72. בתום המשחק נערכה מסיבת עיתונאים, אשר במהלכה בירנבוים הנסער התעלם מההיבטים המקצועיים של המשחק וניצל את הבמה לטובת נאום על מצב ענף הכדורסל. להלן ציטוטים מרכזיים מהנאום:

== תגובות והשלכות ==
הנאום עורר סערה בכדורסל הישראלי ונושא ההגמוניה הנצחית של מכבי תל אביב עלה לסדר היום. לקראת סוף העונה ביצעה הפועל, בהובלת בירנבוים, אקט מחאה נוסף, כאשר "חגגה" את האליפות מעצם עלייתה לסדרת משחקי גמר הפלייאוף וסיומה כמקום 2 בעונה.

בעקבות הנאום קמה תנועה של אוהדים של קבוצות מכל הליגה בשם "דור שלם דורש שוויון" אשר תחת הכותרת "אפיכה" (על שמו של בירנבוים) דרשה שינויים בליגה ובראשם הצבת תקרת שכר על מנת להחזיר את התחרותיות לליגה, ואף החתימה עצומה עליה חתמו מרבית השחקנים הישראלים בליגה אשר הביעו תמיכה בתקרת שכר. בין השאר הובילה המחאה לכנס לקראת סיום העונה בנושא דרכים לשיפור התחרותיות בליגה. המחאה היוותה את אחד הגורמים המרכזיים לשינוי שיטת הליגה בעונת 2005/2006 - מפלייאוף לפיינל פור של ארבע הראשונות. החל משינוי השיטה ועד עונת 2017/2018 הפסידה מכבי תל אביב 6 אליפויות מתוך 13 (לעומת 7 אליפויות מתוך 52 לפני כן).

בירנבוים עצמו סומן בעקבות הנאום כסמל של ה"אנטי-מכביזם". חמש עונות לאחר מכן, בעונת 2008/2009, מונה בירנבוים בהפתעה למאמן מכבי תל אביב וספג על כך ביקורת מהתקשורת שכללה את הכותרת "הכבשים נדמו". באמצע העונה פוטר בירנבוים ממכבי.

בשנת 2008 בחר אתר ynet בנאום שתיקת הכבשים במקום ה-5 במצעד הנאומים הגדולים של מאמני הכדורסל הישראלי בכל הזמנים.

== קישורים חיצוניים ==
* 
* יורי ילון, [https://www.makorrishon.co.il/nrg/online/3/ART/828/730.html אפי בירנבוים: "אני עם כדורסל גמרתי"], Nrg, 28 בנובמבר 2004

== הערות שוליים ==

קטגוריה:2004 בישראל
קטגוריה:ישראל: פרשות בכדורסל
קטגוריה:מכבי תל אביב (כדורסל)
קטגוריה:נאומים בישראל
מריה טיפו

מריה טיפּוֹ (באיטלקית: Maria Tipo, נולדה ב-23 בדצמבר 1931) היא פסנתרנית איטלקייה.

== חייה ==
טיפו נולדה בנאפולי. מורתה הראשונה הייתה אמה, ארזיליה קאוואלו, שהייתה תלמידתו של פרוצ'ו בוזוני. אחר המשיכה ללימודים אצל אלפרדו קאזלה וגווידו אגוסטי.

בגיל 17 זכתה בתחרות הפסנתר הבינלאומית בז'נבה. מאז הופיעה ברחבי העולם וערכה מספר ניכר של הקלטות.

בביקורה הראשון של מריה טיפו בצפון אמריקה בסוף שנות ה-50' של המאה ה-20, שם הופיעה ביותר מ-300 קונצרטים, ניתן לה הכינוי הורוביץ מנאפולי". הקלטתה הראשונה, תקליט אריך נגן של 12 סונאטות מאת סקרלטי, שהוקלטה במשך ארבע שעות בלבד בשנת 1955, זכתה לשבחי
הביקורת במגזין ניוזוויק במילים "התקליט המרהיב ביותר של השנה".

הקלטותיה לוריאציות גולדברג של יוהאן סבסטיאן באך ולסונאטות של דומניקו סקרלטי זכו בפרס דיאפזון ד'אור. היא הרבתה לנגן גם את המוזיקה של מוציו קלמנטי, הן בקונצרטים והן בתקליטורים. מעמדה גבוה יותר בקרב פסנתרנים מאשר בציבור הרחב. מרתה ארחריץ' דיברה עליה בריאיון רדיו כ"סנסציונית". 

טיפו היא פסנתרנית בעלת עוצמה ווירטואוזיות ניכרות. המבקר פיירו ראטאלינו נזכר בנגינתה כנערה: "זריזותה הייתה דבר שלא ייאמן, והדיוק שלה עלה על זה של מרתה ארחריץ' הוולקנית." הא מסווג אותה עם "מסורת הפרשנים האיטלקים שראשיתה בטוסקניני והיא כוללת את זקי, בנדטי מיכלאנג'לי, פוליני, אקארדו, מוטי, אבאדו: פרשנים השולטים ברגשותיהם ומשיגים את הרושם הרצוי להם על הקהל." הוא מסכם: "מריה טיפו היא אביר אובד-דרך, מוכנה תמיד לצאת למאבק על האידיאל שלה, גם כשאידיאל זה לובש את דמות השטן. האידיאל [שלה] הוא יופי. יש עוד דרכים ליצור מוזיקה, אבל זו ללא ספק אינה הפחותה בהן."

טיפו היא גם מורה מסורה לשליחותה, שמעבירה כיתות אמן בפסטיבל גוביו וב"סקואולה די מוזיקה די פייזולה". היא לימדה בקונסרבטוריונים של ז'נבה, בולצאנו ופירנצה.

==קישורים חיצוניים==

==הערות שוליים==

קטגוריה:פסנתרניות 
קטגוריה:פסנתרנים איטלקים
קטגוריה:מורות למוזיקה
קטגוריה:איטלקיות שנולדו ב-1931
קטגוריה:איטלקים שנולדו ב-1931
אובידיוס (מכתש פגיעה)

מכתש אובידיוס הוא מכתש פגיעה הנמצא על כוכב חמה אשר קרוי על שמו של אובידיוס. האיגוד האסטרונומי הבינלאומי הכריז על שמו של המכתש ב-1976.

== קישורים חיצוניים ==

<div class="mw-content-ltr">
* 
* 
* 
</div>
== הערות שוליים ==

קטגוריה:מכתשי פגיעה על כוכב חמה
קטגוריה:אובידיוס